1 on Fir | LekkeSlaap
1 on Fir is 'n stylvolle, moderne selfsorghuis in Fernkloof, Hermanus. Dié dubbelverdiepinghuis is ontwerp vir ontspanning en vermaak.
Die huis het slaapplek vir 6 volwassenes en 2 kinders en beskik oor 4 slaapkamers, 2 badkamers en 'n oopplan-kombuis, -eetarea en -leefarea. Die eerste slaapkamer het 'n koningingrootte-bed, die tweede en derde slaapkamer het elk 'n dubbelbed en die vierde slaapkamer het 2 enkelmatrasse wat geskik is vir kinders.
Die kombuis is goed toegerus en die ruim eetarea en leefarea bied toegang tot 'n balkon met 'n uitsig oor die tuin en die see in die verte. Die huis het 'n buitebraai-area met 'n groot vuurput wat onder skadubome in die tuin skuil. WiFi is ook beskikbaar.
Hierdie lieflike vakansiehuis is ideaal as jy by die huis voor die kaggel wil ontspan of die Overberg wil verken.